එහි සිටි උසස් හමුදා නිලධාරියෙකු ටික වේලාවක් බලා සිටි උද්ඝෝෂකයනට මාර්ගයෙන් ඉවත්වන ලෙස කීවේය. තමනට ස්ථිර විසඳුමක් නොලදහොත් ඉවත් නොවන බව උද්ඝෝෂකයෝ කීහ. චානුක කුලසේකර අසළ නිවසක වහළක් මතට නැග ඡායාරූප ගන්නට විය. එම ස්ථානයේ සිටි හමුදා ප‍්‍රධානියාගේ මුවින් අවසන් වශයෙන් පිටවූයේ ‘‘විසඳුම් දෙන්න  ඕනෑ අය තමයි මෙතනට ඇවිත් ඉන්නේ’’ යනුවෙනි. ඒ සමගම කිසිවකුටත් සිතාගන්නටත් නොහැකි ලෙස හමුදා භටයෝ උද්ඝෝෂකයනට පහර දෙන්නට වූහ. චානුක කුලසේකර වහළය මත සිට ඡායාරූප ගත්තේය.